Այն, որ այս տարվա նոյեմբեր-դեկտեմբերին այդքան գումար չի հավաքվի, թերեւս կասկածից վեր է: Խնդիրն այն է, որ վերջին ամիսներին բյուջեն ոչ միայն թերակատարվում է, այլեւ ավելի քիչ գումար է հավաքվում, քան անցած տարվա նույն ամիսներին: Օրինակ, այս տարվա ե՛ւ սեպտեմբերին, ե՛ւ հոկտեմբերին հավաքվել էր 91.2 միլիարդ դրամ, այն դեպքում, երբ անցած տարվա նույն ամիսներին հավաքվել էր համապատասխանաբար 93.3 եւ 93.2 միլիարդ դրամ: